Enhedslistens nye folketingsgruppe på 12 medlemmer har fordelt ordførerskaberne mellem sig. Stine Brix der blev valgt i Nordjylland, har fået fem ordførerskaber: Sundhed, handicappolitik, psykiatri, IT og kultur. Johanne Schmidt-Nielsen fortsætter som politisk ordfører. Per Clausen, som ligeledes fortsætter som gruppeformand, siger: - Det er en stærk og alsidig gruppe med erfaringer fra fagforeninger, elevorganisationer, Christiansborg og fra ganske almindelige arbejdspladser. Vi glæder os til at komme i gang med arbejdet. Til at rydde op efter ti år med VKO, og til at kæmpe for bedre vilkår for arbejdsløse, udlændinge, sygdomsramte og for miljøet.

Opsummering:
Stine Brix, Enhedslistens nye stemme fra Nordjylland, har fået fem ordførerskaber at varetage i det nyvalgte folketing.